Document ID: 32001R0717

Κανονισμός (ΕΚ) αριθ. 717/2001 της Επιτροπής
της 10ης Απριλίου 2001
για την τροποποίηση του κανονισμού (ΕΚ) αριθ. 790/2000 για τον καθορισμό των προδιαγραφών εμπορίας για τις τομάτες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 2826/2000(2), και ιδίως το άρθρο 2 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 790/2000 της Επιτροπής, της 14ης Απριλίου 2000, για τον καθορισμό των προδιαγραφών εμπορίας για τις τομάτες(3) προβλέπει στο παράρτημά του τις διατάξεις που αφορούν την ταξινόμηση για τις τομάτες.
(2) Για τους λόγους διαφάνειας στη διεθνή αγορά, πρέπει να αναθεωρηθούν οι διατάξεις αυτές. Πράγματι, η προδιαγραφή που συνιστάται για τις τομάτες από την Οικονομική Επιτροπή των Ηνωμένων Εθνών για την Ευρώπη τροποποιήθηκε πρόσφατα, για να διευκρινιστεί ότι οι τομάτες "cerises" δεν μπορούν να εμφανίζουν επουλωμένα σκασίματα, ακόμη και την κατηγορία ΙΙ.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΚ) αριθ. 790/2000, στον τίτλο ΙΙ (Διατάξεις που αφορούν την ποιότητα, μέρος Β (Ταξινόμηση), σημείο iii) (κατηγορία), η τρίτη περίπτωση τρίτο εδάφιο αντικαθίσταται από το ακόλουθο κείμενο: "- επουλωμένα σκασίματα μεγίστου μήκους 3 cm για τις στρογγυλές, με ραβδώσεις ή επιμήκεις τομάτες."
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται την πρώτη ημέρα του δεύτερου μήνα που έπεται εκείνου της ενάρξεως ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Απριλίου 2001.

Labels: 3
17